***USLOVI UČEŠĆA U KVIZU „CETUS KVIZ ZNANJA“ I DEFINICIJA DOBITNIKA NAGRADA***

Učesnici nagradnog kviza „Cetus kviz znanja“ ispunjavaju obrazac na internet stranici: https://cetus.co.rs/kviz/. Svi traženi podaci treba da budu popunjeni: (ime i prezime, adresa elektronske pošte,broj mobilnog telefona), kao i da daju saglasnost na uslove i pravila učešća. Organizator Kviza, organizacija Cetus International DOO, koji dodeljuje nagrade učesnicima, evidentira i obrađuje njihove navedene lične podatke u svrhu učešća u kvizu „Cetus znanja“, utvrđivanja Dobitnika Kviza „Cetus kviz znanja“ i za potrebe marketinške promocije, koju Organizator može pokrenuti u budućnosti, u cilju promovisanja svojih proizvoda i usluga, kao i povećanja prodaje istih (o čemu daju posebnu saglasnost), te saglasnost da će u slučaju prijema nagrade, njihovi podaci (ime i prezime) biti javno objavljeni, a da će sa ostalim ličnim podacima biti upoznati samo Organizator i Izvođač kviza ,,Cetus kviz znanja“, te da su oni poverljivi. Učesnici daju saglasnost i na to da zadržavaju pravo da saglasnost povuku u celosti ili delimično podnošenjem pismenog zahteva Organizatoru ili Izvođaču, te druga prava i obaveze u skladu sa Opštim informacijama o zaštiti ličnih podataka, kao i to da će Organizator biti dužan da, po podnošenju pismenog zahteva nosioca podataka, u roku od 15 (petnaest) dana, na odgovarajući način spreči upotrebu ličnih podataka.

Učesnici Kviza znanja navedenu saglasnost daju označavanjem polja predmetne saglasnosti.

Samo učesnici koji su popunili sva polja imaju mogućnost da učestvuju u Kvizu „Cetus kviz znanja“. Učesnici koji budu naveli nepotpune, netačne ili neistinite podatke, biće diskvalifikovani. Učesnik odgovara na 5 (pet) pitanja. Jedan učesnik ima pravo da odigra kviz najviše 3 (tri) puta i računaće se samo najbolji rezultat. Broj učešća (3) ograničava se putem IP adrese učesnika i kolačića. Osvajači nagrada su 6 (šest) učesnika, koja su odgovorili tačno na najviše pitanja u najkraćem vremenu (u daljem tekstu: Dobitnik/Dobitnici). U slučaju da više Učesnika ima isti broj tačnih odgovora i iste odgovore u istom vremenskom periodu/istom brzinom, Dobitnik nagrade je onaj koji se prvi registrovao za kviz. U slučaju da i dalje postoje dva ili više Učesnika jednako rangirana/imaju isti rezultat, Dobitnik nagrade biće odlučen odgovaranjem na pitanja pred tročlanom komisijom, koju će odrediti Organizator.

Za sve gore navedeno važi da se naziv ”Učesnik” (imenica muškog roda), koristi i za učesnice ženskog pola.

**SAGLASNOST ZA OBRADU LIČNIH PODATAKA I NJIHOVA ZAŠTITA**

Prihvatanjem ovih Opštih uslova, Učesnici daju pristanak i na obradu svojih podataka o ličnosti, u svrhu učestvovanja u nagradnom kvizu kao i za slanje promotivnih poruka od strane Organizatora u budućnosti pod uslovom da su izrazili želju za njihov prijem. Obrađivaće se sledeći podaci o ličnosti: ime, prezime, broj mobilnog telefona, adresa elektronske pošte.

U slučaju da lice osvoji nagradu, obrađivaće se još podaci iz člana 8 opštih uslova. PREDUZEĆE ZA TRGOVINU, POSREDOVANJE I USLUGE CETUS INTERNATIONAL DOO BEOGRAD, PIB 100836085

MB 17311247, ZDRAVKA ČELARA 4, 11120, Beograd-Palilula, Srbija je rukovalac podacima.

U skladu sa Zakonom o zaštiti podataka o ličnosti, Organizator će obezbediti da lica na koja se podaci odnose, mogu koristiti svoja prava, konkretnije pravo pristupa podacima o ličnosti i menjanja ili brisanja (gde je to dozvoljeno zakonom) podataka o ličnosti, kao i druga prava propisana zakonom.

Opoziv pristanka ne utiče na zakonitost obrade na osnovu vašeg pristanka pre opoziva istog. Učesniku pripadaju sva prava u skladu sa Zakonom o zaštiti potrošača ("Sl. glasnik RS", br. 62/2014, 6/2016 - dr. Zakon i 44/2018- dr. zakon).

**Opšti uslovi učešća u nagradnom kvizu „CETUS kviz znanja“**

***I OPŠTE ODREDBE***

**CETUS INTERNATIONAL DOO**, (u daljem tekstu: Organizator) ovim Opštim uslovima učešća u nagradnom kvizu (u daljem tekstu: Pravilima ili Opštim uslovima) određuje uslove za učestvovanje u nagradnom kvizu ,,CETUS kviz znanja” (u daljem tekstu: nagradni Kviz) kao i njegovu vremensku definisanost. Nagradni kviz predstavlja nagradni konkurs u reklamne svrhe, koji organizuju Organizator i Izvođač nagradnog kviza iz člana 2. ovih Opštih uslova. U skladu sa članom 2. Zakona o igrama na sreću (”Sl. glasnik RS”, broj 18/2020) nagradni kviz se ne smatra igrom na sreću u smislu gore navedenog zakona.

***II ORGANIZATOR I IZVOĐAČ KVIZA ZNANJA***

Kviz znanja, u ime i za račun Organizatora Kviza „CETUS kviz znanja“ – PREDUZEĆE ZA TRGOVINU, POSREDOVANJE I USLUGE CETUS INTERNATIONAL DOO BEOGRAD, PIB 100836085

MB 17311247, ZDRAVKA ČELARA 4, 11000, Beograd-Palilula, Srbija, izvodi preduzeće New Look Entertainment d.o.o, Knićaninova 14, Beograd, Srbija, PDV: REGPDV-296163, matični broj: 20204575 (u daljem tekstu Izvođač).

***III TRAJANJE KVIZA ZNANJA***

Kviz znanja traje počevši od dana 02.12.2024. godine, zaključno sa i uključujući, 25.12.2024. godine*.* Pravila Kviza „CETUS kviz znanja“ će sve vreme trajanja kviza biti objavljena na internet stranici Organizatora: https://cetus.co.rs/kviz/

***IV UČESNICI KVIZA ,,CETUS kviz znanja“***

U kvizu „CETUS kviz znanja“ mogu da učestvuju državljani Republike Srbije stariji od 18 (osamnaest) godina, (u daljem tekstu: Učesnici), posetioci web stranice: https://cetus.co.rs/kviz/.

U ovom kvizu ne mogu da učestvuju zaposleni u CETUS INTERNATIONAL DOO, kao ni zaposleni agencije New Look Entertaiment d.o.o. Beograd, te članovi njihove uže porodice. Pod užim članom porodice se podrazumevaju roditelji, bračni drugovi, vanbračni partneri i deca.

***V FOND NAGRADA***

Organizator Kviza osigurao je ukupno 3 kategorije (tri) nagrada, tako da je:

1. Putovanje za Krakov, 5/08.01.25, uključuje dve povratne avionske karte Beograd-Krakov,

hotelski, smeštaj, tri noći u Krakovu.(ostali troškovi, transfer sa i na erodrom, ishrana nisu uključeni)

2. Bokali po 1kom: Kristal, Luna, Astra, Atria, Start+

3. Filter flašice: Dafi Solid 0,7l 2kom, Dafi Solid 0,5l 2kom, Dafi 0,7l 3kom, Dafi 0,5l 3kom

Kviz se završava 24.12.24. Dobitnik prve nagrade, najkasnije do 27.12. treba da dostavi sledeće podatke:

Ime i prezime dva putnika, br. pasoša, br. mob. telefona, e-maila adresu

Nagrade se dodeljuju učesnicima kviza koji postignu najbolji rezultat i to: prva nagrada – učesniku koji postigne najbolji rezultat, tj. koji je odgovorio tačno na najviše pitanja za najkraći vremenski rok; druga nagrada - , učesniku koji drugi po redu postigne rezultat; treća nagrada – učesniku koji treći po redu postigne rezultat.

Svaki učesnik može osvojiti samo jednu nagradu, te osvajanje jedne nagrade isključuje mogućnost i automatski diskvalifikuje učesnika iz daljeg učestvovanja u nagradnim igrama koje se mogu realizovati nakon kviza.

Organizator Kviza se obavezuje da osigura nagrade dobitnicima.
Nagrade se ne mogu prenositi. Nijedna Nagrada se ne može zameniti.

Ishod Kviza ,,CETUS kviz znanja” je konačan, bez mogućnosti žalbe.
Organizator kviza zadržava pravo da nagradu dodeli prvom, odnosno drugom rezervnom pobedniku, kao i da ne dodeli nagradu, ako utvrdi da su Dobitnici nagrade, odnosno njihove rezerve u kvizu, učestvovale u suprotnosti sa ovim Opštim uslovima.

Organizator Kviza takođe zadržava pravo da, u slučaju postignutog nelogičnog rezultata (npr. 5 tačnih odgovora za 5 sekundi) ili ukoliko smatraju da postoji opravdana sumnja u manipulaciju rezultatima kviza, odnosno da je Učesnik kviza, (eventualni Dobitnik nagrade), za vreme trajanja kviza, na bilo koji način povredio tajnost, celovitost i dostupnost računarskih podataka, programa ili sistema, ili izvršio delo računarskog falsifikovanja i/ili računarske prevare, u skladu sa odredbama krivičnog zakonodavstva Republike Srbije, Učesnika u kvizu (eventualnog Dobitnika nagrade) diskvalifikuje, bez mogućnosti dodele nagrade. Ako dobitnik nagrade u kvizu ne navede, odnosno ne prosledi svoje podatke Organizatoru pravovremeno, odnosno, ukoliko ih navede nepotpuno ili netačno i/ili ako ne može da se kontaktira i/ili u slučaju kršenja ovih Pravila i/ili ako se utvrdi da ne želi da ispuni obaveze u skladu sa ovim Pravilima i/ili ako ne prihvati nagradu ili ukoliko se ne odazove na obaveštenje o prijemu nagrade, odnosno ukoliko se ne pojavi da preuzme nagradu, sve to u roku, koje odredi Organizator Kviza, u skladu sa ovim Pravilima i u njima definisanim rokovima, gubi pravo na nagradu.

Učestvovanjem u ovom kvizu, Učesnici su saglasni da se, ukoliko postanu dobitnici nagrade, njihovo ime i prezime mogu javno objaviti od strane CETUS doo na sledećoj stranici: https://cetus.co.rs/kviz/

***VI OBAVEŠTAVANJE DOBITNIKA***

Dobitnici nagrada će o osvojenim nagradama u Kvizu znanja i načinu preuzimanja nagrade biti obavešteni u roku od 7 dana od dana završetka kviza, putem elektronske pošte ili pozivom na broj telefona naveden prilikom registracije.

***VII PREUZIMANJE NAGRADA***

Dobitnici nagrada moraju Organizatoru kviza “CETUS kviz znanja”, na način i u roku koji je u obaveštenju o primljenoj nagradi definisao Organizator i u istom obavestio Dobitnika, da pre preuzimanja nagrade Organizatoru dokažu svoj identitet, dostavljanjem očitane lične karte ili drugog identifikacionog dokumenta na uvid. Ukoliko Dobitnici, u rokuod 5 dana od trenutka obaveštenja o osvojenoj nagradi ne dostave identifikacioni dokument na uvid, gube pravo na nagradu. Dobitnici I nagrade će biti obavešteni o mestu i roku za preuzimanje osvojenih ulaznica putem e-pošte ili preko telefona. Dobitnici ostalih nagrada mogu da ih preuzmu u prostorijama preduzeća Cetus International u Beogradu. Cetus na zahtev nagrađenih nagrade može da pošalje kurirskom poštom(troškovi poštarine snosi dobitnik).

***VIII ZAŠTITA LIČNIH PODATAKA***

Učesnici, koji učestvuju u Kvizu „CETUS kviz znanja“ , daju saglasnost da Organizator Kviza evidentira njihove lične podatke: (ime i prezime, adresa elektronske pošte, kompanija, broj mobilnog telefona), i da ih u skladu sa važećim zakonodavstvom obrađuju. PREDUZEĆE ZA TRGOVINU, POSREDOVANJE I USLUGE CETUS INTERNATIONAL DOO BEOGRAD, PIB 100836085

MB 17311247, ZDRAVKA ČELARA 4, 11000, Beograd-Palilula, Srbija je rukovalac podacima.

U skladu sa Zakonom o zaštiti podataka o ličnosti, Organizator će obezbediti da lica na koja se podaci odnose, mogu koristiti svoja prava, konkretnije pravo pristupa podacima o ličnosti i menjanja ili brisanja (gde je to dozvoljeno zakonom) podataka o ličnosti, kao i druga prava propisana zakonom. Opoziv pristanka ne utiče na zakonitost obrade na osnovu vašeg pristanka pre opoziva istog. Učesniku pripadaju sva prava u skladu sa Zakonom o zaštiti potrošača ("Sl. glasnik RS", br. 62/2014, 6/2016 - dr. Zakon i 44/2018- dr. zakon).

***IX BELEŽENJE INFORMACIJA***

Pri svakom pristupu internet stranici Organizatora sledeći podaci: IP adresa, geolokacijski podaci, ponašanje korisnika na stranici, potrošačke navike, se automatski beleže (ne kao deo prijave). Te informacije se koriste za merenje privlačnosti internet stranica Organizatora, poboljšanje sadržaja i upotrebljivosti, analitike i poboljšanja kvaliteta usluge.
Prikupljeni podaci nisu predmet dalje obrade, osim u svrhe navedene u članu 9. ovih Opštih uslova.

***X OTKAZIVANJE KVIZA***

U slučaju okolnosti na koje Organizator ne može da utiče (viša sila ili druge okolnosti koje nisu u krivici Organizatora), Organizator može da otkaže Kviz znanja. O tome mora, preko javno dostupnih medija, da obavesti Učesnike. U takvom slučaju Organizator i Partner ne odgovaraju Učesnicima za nastalu štetu.

***XI MIRNO REŠAVANJE SPOROVA***

Učesnik, koji učestvuje u nagradnom kvizu i koji se ne slaže sa postupanjem Organizatora ili njegovih zaposlenih pri obavljanju usluga u skladu sa ovim opštim uslovima ili drugim dokumentom, koji se nadovezuje na realizaciju ovog nagradnog kviza i kojeg je izdao Organizator, ili kada Organizator odnosno njegovi zaposleni ne izvrše određeno postupanje, a prema mišljenju učesnika bi trebalo da ga izvrše, može da podnese pismenu (preko elektronske pošte, putem pošte na adresu organizatora) ili usmenu (preko telefona) reklamaciju organizatoru. U slučaju nemogućnosti postizanja dogovora povodom podnetog prigovora između organizatora i učesnika, učesnik ima mogućnost rešavanja spornog odnosa u postupku vansudskog rešavanja sporova, u skladu sa Zakonom o zaštiti potrošača.

***XII ZAVRŠNE ODREDBE***

Organizator ne preuzima odgovornost za bilo kakvu moguću štetu, koja bi nastala Učesnicima zbog učestvovanja ili nemogućnosti učestvovanja u kvizu, odnosno zbog preuzimanja nagrade.

Opšti uslovi su obvezujući za Organizatora, Izvođača Kviza i druga lica, koja su na bilo koji način povezana sa priređivanjem i dodelom nagrada, kao i za Učesnike, koji ispunjavanjem i dostavljanjem podataka u ovom kvizu, priznaju ova Pravila i obavezuju se da će ih poštovati.

Organizatori zadržavaju pravo da izmene pravila kviza. U slučaju izmene, takva izmena biće dostupna/vidljiva na internet stranici Organizatora. CETUS doo će moći, u svrhu marketinške i PR promocije Kviza „CETUS kviz znanja“ kvizu dati i promotivni naziv.

***XIII VAŽENJE PRAVILA***

Pravila stupaju na snagu od 02.12.2024. godine i važe do 24.12.2024. godine, odnosno do završetka Kviza „CETUS kviz znanja“.

E-mail adresa za prigovore i reklamacije: biro@cetus.co.rs

Adresa pošte: Zdravka Čelara 4, 11120 Beograd